ზაურ სვანაძე

ზაურ სვანაძე  (დ. 23 იანვარი, 1958, ქუთაისი, საქართველო) — ქართველი და საბჭოთა ფეხბურთელი და მწვრთნელი, თამაშობდა ნახევარმცველის პოზიციაზე. სხვადასხვა დროს იცავდა ქუთაისის „ტორპედოს“, თბილისის „დინამოს“ და შვედური საფეხბურთო კლუბების — „ჰოლმსუნდის“, „უმეოს“, „მუუთაალას“  და „ელივორე მალმბერგეტსის“ ღირსებას. საბჭოთა კავშირის ჩემპიონატის ბრინჯაოს პრიზიორი (1981) და ევროპის თასების მფლობელთა თასის მფლობელი (1981) თბილისის „დინამოს“ შემადგენლობაში. საბჭოთა კავშირის საერთაშორისო კლასის სპორტის ოსტატი (1981). ღირსების ორდენის კავალერი.ზაურ სვანაძე — პერსონალური გვერდი

2011 წლის 17 მაისს საქართველოს სპორტისა და ახალგაზრდობის საქმეთა სამინისტროს გადაწყვეტილებით, თბილისის „დინამოს“ მიერ თასების მფლობელთა თასის მოპოვების 30 წლის იუბილესთან დაკავშირებით 1981 წლის თბილისის „დინამოს“ სრულ შემადგენლობასა და სამწვრთნელო შტაბთან ერთად — ზაურ სვანაძეს საქართველოს სპორტის რაინდის წოდება მიენიჭა.თბილისის დინამოელებს სპორტის რაინდის წოდება მიენიჭათ

 საკლუბო კარიერა 
ზაურ სვანაძემ ფეხბურთის თამაში დაიწყო 1968 წელს ქუთაისის „ტორპედოს“ მოსამზადებელ ჯგუფში, მწვრთნელ კარლო ხურციძესთან. 1976–1980 წლებში თამაშობდა ქუთაისის „ტორპედოში“. 1981 წლის იანვრიდან თბილისის „დინამოშია“.

გუნდის ძირითად შემადგენლობაში პირველად 1981 წლის 4 მარტს, ევროპის თასების მფლობელთა თასის მეოთხედფინალურ მატჩში, „ვესტ ჰემ იუნაიტედის“ წინააღმდეგ გამოდის მინდორზე. შეხვედრას „ვესტ ჰემის“ საშინაო არენა — „აპტონ პარკი“ მასპინძლობს და მას 35 ათასი ფეხბურთის ადგილობრივი გულშემატკივარი ესწრება. დინამოელები თამაშს ასეთი შემადგენლობით იწყებენ: გაბელია, ხიზანიშვილი, ჩივაძე, ხინჩაგაშვილი, თავაძე, დარასელია, სულაქველიძე, გუცაევი, ყიფიანი და შენგელია. ზაურ სვანაძე თანაგუნდელების მსგავსად, მატჩის დასაწყისიდანვე ერთვება თამაშში და თავის სადებიუტო შეხვედრას ბოლო წუთამდე შეუცვლელად ატარებს. დაპირისპირება თბილისელთა შთამბეჭდავი გამარჯვებით, ანგარიშით 4–1 მთავრდება. აღნიშნული მატჩი ფეხბურთის სპეციალისტთა საყოველთაო შეფასებით დღემდე ერთ-ერთ საუკეთესო თამაშად რჩება კლუბის არსებობის ისტორიაში.

ზაურ სვანაძემ თბილისის „დინამოს“ შემადგენლობაში საკავშირო ჩემპიონატების 245 შეხვედრა ჩაატარა და 8 ბურთი გაიტანა. ამას გარდა, თბილისელთა მაისურით მან საკავშირო თასის გათამაშების 24 მატჩი ითამაშა (1 გოლი), ხოლო საერთაშორისო შეხვედრების ფარგლებში 67-ჯერ გამოვიდა მოედანზე (4 გოლი), აქედან 17 შეხვედრა – ევროპის ქვეყნების საკლუბო გუნდების ტურნირებში.

1990 წლიდან „დინამოდან“ წასვლის შემდეგ შვედური საფეხბურთო კლუბების — „ჰოლმსუნდის“ (1990), „უმეოს“ (1991), 1991–92 წლებში „მუუთაალას“, ხოლო 1993–95 წლებში „ელივორე მალმბერგეტსის“ შემადგენლობაშია. საფეხბურთო კარიერას ამავე კლუბში 1995 წელს ასრულებს.

 ევროთასებზე 
ქვემოთ წარმოდგენილია ევროპის ქვეყნების საკლუბო გუნდების ოფიციალური ტურნირების ფარგლებში ზაურ სვანაძის მონაწილეობით გამართული მატჩების სტატისტიკური მონაცემები.

მოგებაფრეწაგება

სეზონიშეჯიბრებარაუნდიმეტოქე გუნდი1980–81თასების თასი1/4ვესტ ჰემ იუნაიტედი0–14–1West Ham United 1–4 Dinamo TbilisiWest Ham United 1–4 Dinamo Tbilisi1/2ფეიენოორდი3–00–2ფინალიკარლ ცაისი 2–11981–82თასების თასი1/16გრაცერი2–02–21/8ბასტია3–11–11/4ლეგია ვარშავა1–01–01/2სტანდარდი ლიეჟი0–11982–83უეფა-ს თასი1/32ნაპოლი2–10–11987–88უეფა-ს თასი1/32ლოკომოტივი სოფია1–31/8ვერდერი1–11–2«ДИНАМО» (Тбилиси) - «Вердер» (Бремен, ФРГ) Программка матча

 სამწვრთნელო კარიერა 
2017 წლის 29 დეკემბერს თბილისის „დინამოს“ მეორე მწვრთნელად დაინიშნა.ზაურ სვანაძე „დინამოში“ ბრუნდება 2018 წლის 11 ნოემბრიდან 2019 წლის 8 მარტამდე „დინამოს“ მთავარი მწვრთნელის პოსტი ეკავა.„დინამო“ ზაურ სვანაძემ ჩაიბარა 2019 წლის 8 მარტიდან თბილისის „დინამოს“ მთავარი მწვრთნელობა ფეხბურთის ესპანელმა სპეციალისტმა ფელის ვისენტემ ჩაიბარა.მთავარი მწვრთნელის პოსტი ფელის ვისენტეს უკავია ზაურ სვანაძემ ვისენტეს ასისტენტად განაგრძო მუშაობა.თბილისის „დინამოს“ სამწვრთნელო შტაბითბილისის „დინამოს“ მთ. მწვრთნელის ასისტენტი

2019 წლის 23 დეკემბერს თბილისის „დინამოს“ მთავარი მწვრთნელი კახა ჩხეტიანი გახდა. გუნდის ახალი თავკაცისა და კლუბის ხელმძღვანელობის გადაწყვეტილებით ზაურ სვანაძე ამ დრომდე, კვლავ მთავარი მწვრთნელის ასისტენტად რჩება.თბილისის „დინამო“ ახალ მთავარ მწვრთნელთან ერთად

 მიღწევები 
  დინამო თბილისი
 საბჭოთა კავშირის ჩემპიონატი 
 ბრინჯაოს პრიზიორი: 1981
 ევროპის თასების მფლობელთა თასი
 თასის მფლობელი: 1981

 ლიტერატურა 










 ბიბლიოგრაფია 






 პერიოდიკა   



რესურსები ინტერნეტში

 თბილისის „დინამოს“ ოფიციალური საიტი

თემატური საიტები FootballFacts.ru · WorldFootball.net · КЛИСФ
ლექსიკონები და ენციკლოპედიები უნივერსალური ენციკლოპედიური ლექსიკონი · საქართველოს ბიოგრაფიული ლექსიკონი · ბიოგრაფიული ლექსიკონი
ფოტო ციფრული ფოტომატიანე „ივერიელი“
ვიდეო ინტერვიუ ვეტერანთან — ზაურ სვანაძე

სქოლიო

კატეგორია:დაბადებული 1958
კატეგორია:დაბადებული 23 იანვარი
კატეგორია:ქუთაისში დაბადებულები
კატეგორია:ქართველი ფეხბურთელები
კატეგორია:საბჭოთა ფეხბურთელები
კატეგორია:საბჭოთა კავშირის საფეხბურთო ჩემპიონატის ფეხბურთელები
კატეგორია:ქუთაისის ტორპედოს ფეხბურთელები
კატეგორია:თბილისის დინამოს ფეხბურთელები
კატეგორია:საბჭოთა კავშირის საერთაშორისო კლასის სპორტის ოსტატები
კატეგორია:ქართველი ფეხბურთის მწვრთნელები
კატეგორია:თბილისის ლოკომოტივის მწვრთნელები
კატეგორია:თბილისის დინამოს მწვრთნელები
კატეგორია:ცოცხალი ადამიანები